**Cap de Setmana d’Actes Culturals al Teatre de la Garriga El Patronat**

**Divendres 31 de juliol**

**Serenates.cat**

La Principal de la Bisbal: música popular de diferents estils: obres líriques, temes *standard*, cançons populars, nova cançó i música instrumental. Un repertori que reflecteix l’esperit del nostre país així com la diversitat d’estètiques de la seva música. Una proposta en formació de cobla perquè el públic pugui apreciar l’evolució de l’estil de l’orquestra així com la relació entre els músics i les quatre veus solistes.



Durada: 1 hora

Horari: sessions a les 12 h – 17 h – 19:30 h

Preu: 2€

**Dissabte 1 d’agost**

**“Oops!” de Teatre Mòbil**

A Oops! ens fem grans, ens fem petites, fem música, som màgics, parlem sense paraules, juguem amb els objectes i els objectes juguen amb nosaltres i tot… amb grans dosis d’imaginació i molt d’humor. Per sorprendre’s al mirar les coses des d’una perspectiva diferent!



Espectacle dirigit per a infants de 4 a 8 anys

Durada: 55 minuts

Horari: sessions a les 12 h – 17 h – 19:3 0h

Preu: 2€

**Diumenge 2 d’agost**

**“Els petits més grans” d’ Artristras**

Narracions curtes amb titelles, actors i objectes animats que narren de manera amena i veraç la vida d’alguns insectes i la seva funció com a parts integrants d’un entorn més complex que compta amb la seva acció per assolir l’equilibri.



Espectacle dirigit per a infants a partir de 3 anys

Durada: 50 minuts

Sessions a les 12 h – 17 h – 19:30 h

Preu: 2€

**NORMATIVA**

* Les entrades s’han d’adquirir a partir del dimarts 28 de juliol a les 12 h a www.teatrelagarriga.cat,
* S’ha d’arribar als espectacles 30 minuts abans de començar.
* És obligatori l’ús de la mascareta a l’interior del Teatre.
* No es permetrà la formació de grups en el recinte ni abans ni després de la representació.
* S’ha de mantenir en tot moment les distàncies de seguretat d’1,5 m
* Un cop situats/ades al vostre seient, no us podeu moure del lloc
* Un cop acabat l’espectacle, no us mogueu! El personal de sala us avisaran fila per fila.
* El simple fet d’adquirir l’entrada i accedir al Teatre comporta l’acceptació total de la present normativa i l’assumpció de les responsabilitats que se’n puguin derivar en cas d’incompliment.

**INSTRUCCIONS PER COMPRAR LES ENTRADES**

**Opcions d’entrades**

**Entrada d’unitat familiar o de convivència**

* Hi ha paquets de 2, 3 i 4 entrades.
* dins de cada paquet, cal comprar una entrada per cada membre de la unitat familiar amb el nom de cada persona.
* És imprescindible comprar totes les entrades del paquet. No en podeu deixar cap de lliure.
* Aquesta opció d’entrada garanteix que les persones de la unitat familiar puguin seure juntes.

**Entrada individual:**

* Cal comprar una entrada per a cada una de les persones assistents.
* Es pot comprar un mínim d’una entrada i un màxim de quatre entrades en cada compra.
* Aquestes persones hauran de seure separades en els seients assignats.